26. janúar

26. janúar er 26. dagur ársins samkvæmt gregoríska tímatalinu. 339 dagar (340 á hlaupári) eru eftir af árinu.

Atburðir 
 1340 - Játvarður 3. Englandskonungur var lýstur konungur Frakklands.
 1531 - Jarðskjálfti skók Lissabon, þúsundir fórust.
 1569 - Eiríkur 14. Svíakonungur var formlega settur af og Jóhann 3. útnefndur konungur Svíþjóðar.
 1644 - Þingherinn sigraði konungssinna í orrustunni við Nantwich.
 1666 - Frakkland sagði Englandi stríð á hendur til stuðnings Hollandi.
 1679 - Svíar sömdu um frið við Heilaga rómverska ríkið í Nijmegen.
 1699 - Pólsk-litháíska samveldið, Feneyjar og Austurríki gerðu Karlowitz-sáttmálann við Tyrkjaveldi þar sem Tyrkir létu eftir stóran hluta af löndum sínum í Austur-Evrópu og á Balkanskaga.
 1736 - Stanislás 1. Póllandskonungur sagði af sér.
 1785 - Benjamin Franklin skrifaði bréf til dóttur sinnar og lýsti vonbrigðum sínum með að skallaörninn skyldi vera valinn sem þjóðartákn Bandaríkjanna. Sjálfur vildi hann sjá villta kalkúninn.
 1788 - Fyrsta nýlenda Evrópumanna í Ástralíu var stofnuð, fanganýlendan sem síðar hlaut nafnið Sydney.
 1837 - Michigan var tekið inn sem 26. sambandsríki Bandaríkjanna.
 1866 - Ísafjörður fékk kaupstaðarréttindi. Þá bjuggu þar 220 manns.
 1894 - Hið íslenska kvenfélag var stofnað í Reykjavík.
1904 - Kvenfélagið Hringurinn var stofnað í Reykjavík.
 1906 - Verkamannafélagið Dagsbrún í Reykjavík var stofnað.
 1924 - Petrograd (Sankti Pétursborg) fékk nafnið Leníngrad.
 1953 - Neytendasamtökin voru stofnuð á Íslandi.
 1955 - Aftakaveður grandaði tveimur breskum togurum út af Vestfjörðum og fórust 40 menn af þeim. Togarinn Egill rauði strandaði undir Grænuhlíð og fórust 5 menn en 29 var bjargað.
 1956 - Guðrún Pálsdóttir, ekkja Héðins Valdimarssonar, gaf Dagsbrún bókasafn eiginmanns síns.
 1965 - Hindí varð opinbert tungumál Indlands.
 1970 - Handknattleiksfélag Kópavogs var stofnað.
 1970 - Simon & Garfunkel sendu frá sér breiðskífuna Bridge Over Troubled Water.
 1979 - Sjónvarpsþáttaröðin The Dukes of Hazzard hóf göngu sína á CBS.
 1980 - Ísrael og Egyptaland tóku upp stjórnmálasamband.
 1982 - Mauno Koivisto var kjörinn forseti Finnlands.
 1983 - Lotus 1-2-3 kom út fyrir IBM PC-samhæfðar tölvur.
 1988 - Söngleikurinn Óperudraugurinn hóf göngu sína á Broadway.
 1991 - Borgarastyrjöldin í Sómalíu: Stjórn Siad Barre hrökklaðist frá völdum.
 1992 - Boris Jeltsín tilkynnti að Rússland myndi hætta að beina kjarnavopnum á bandarískar borgir.
 1993 - Václav Havel var kosinn fyrsti forseti Tékklands.
 1998 - Lewinsky-hneykslið: Bill Clinton neitaði að hafa átt í kynferðislegu sambandi við Monicu Lewinsky.
 1998 - Compaq keypti Digital Equipment Corporation.
 2000 - World Wide Web Consortium (W3C) mælti með XHTML 1.0-staðlinum.
 2001 - Þúsundir fórust þegar jarðskjálfti reið yfir Gujarat á Indlandi.
 2009 - Geir Haarde baðst lausnar fyrir ráðuneyti sitt.

Fædd 
 1811 - Robert Scott, textafræðingur (d. 1887).
 1862 - Ólafur Davíðsson, íslenskur þjóðfræðingur (d. 1903).
 1867 - Þorsteinn Gíslason, íslenskt skáld (d. 1938).
 1880 - Douglas MacArthur, bandarískur hershöfðingi (d. 1964).
 1893 - Valtýr Stefánsson, íslenskur ritstjóri (d. 1963).
 1904 - Seán MacBride, írskur stjórnmálamaður (d. 1988).
 1918 - Nicolae Ceausescu, forseti Rúmeníu (d. 1989).
 1925 - Joan Leslie, bandarísk leikkona (d. 2015).
 1925 - Paul Newman, bandarískur leikari (d. 2008).
 1935 - Friðrik Ólafsson, íslenskur stórmeistari í skák.
 1945 - Jeremy Rifkin, bandarískur félagsfræðingur.
 1953 - Anders Fogh Rasmussen, danskur stjórnmálamaður.
 1955 - Eddie Van Halen, hollenskur tónlistarmaður (d. 2020).
 1958 - Ellen DeGeneres, bandarísk leikkona og uppistandari.
 1961 - Wayne Gretzky, kanadískur íshokkíleikari.
 1963 - José Mourinho, portúgalskur knattspyrnustjóri.
 1963 - Andrew Ridgeley, breskur tónlistarmaður.
 1970 - Bjarni Benediktsson, íslenskur stjórnmálamaður.
 1973 - Sólveig Arnarsdóttir, íslensk leikkona.
 1987 - Gojko Kačar, serbneskur knattspyrnumaður.

Dáin 
 1188 - Eysteinn Erlendsson erkibiskup í Niðarósi.
 1630 - Henry Briggs, enskur stærðfræðingur (f. 1556).
 1697 - Georg Mohr, danskur stærðfræðingur (f. 1640).
 1795 - Johann Christoph Friedrich Bach, þýskur tónsmíðandi (f. 1732).
 1823 - Edward Jenner, enskur læknir (f. 1749).
 1947 - Gústaf Adólf erfðaprins (f. 1906).
 1979 - Nelson Rockefeller, ríkisstjóri New York og varaforseti Bandaríkjanna (f. 1908).

Þjóðhátíðardagur Ástralíu

Tilvísanir 

Janúar